CELEX: 32013R0107
Language: sl
Date: 2013-02-05 00:00:00
Title: Uredba Komisije (EU) št. 107/2013 z dne 5. februarja 2013 o spremembi Priloge I k Direktivi 2002/32/ES Evropskega parlamenta in Sveta glede mejnih vrednosti melamina v konzervirani hrani za hišne živali  Besedilo velja za EGP

6.2.2013   
            
            
               SL
            
            
               Uradni list Evropske unije
            
            
               L 35/1
            
         UREDBA KOMISIJE (EU) št. 107/2013
   z dne 5. februarja 2013
   o spremembi Priloge I k Direktivi 2002/32/ES Evropskega parlamenta in Sveta glede mejnih vrednosti melamina v konzervirani hrani za hišne živali
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2002/32/ES Evropskega parlamenta in Sveta z dne 7. maja 2002 o nezaželenih snoveh v živalski krmi (1) in zlasti člena 8(1) Direktive,
   ob upoštevanju naslednjega:
   
               (1)
            
            
               Direktiva 2002/32/ES določa, da je uporaba proizvodov, namenjenih za živalsko krmo, pri katerih vrednosti nezaželenih snovi presegajo mejne vrednosti iz Priloge I k navedeni direktivi, prepovedana.
            
         
               (2)
            
            
               Predložene so bile informacije, da se melamin uporablja za premaze pločevink, ki vsebujejo hrano za hišne živali, in da tako lahko preide v hrano za hišne živali. Pločevinke z istim premazom se uporabljajo za konzerviranje živil in v skladu z znanstvenim mnenjem Evropske agencije za varnost hrane (EFSA) o melaminu v živilih in krmi (2) je bila z Uredbo Komisije (EU) št. 10/2011 z dne 14. januarja 2011 o polimernih materialih in izdelkih, namenjenih za stik z živili (3), kakor je bila spremenjena z Uredbo (EU) št. 1282/2011 (4), za konzervirana živila določena mejna vrednost specifične migracije (SML) 2,5 mg/kg.
            
         
               (3)
            
            
               Komisija za Codex Alimentarius je določila mejne vrednosti melamina v krmi in živilih (5), ki se uporabljajo za krmo, kakršna se prodaja, medtem ko se mejne vrednosti iz Direktive 2002/32/ES nanašajo na krmo z 12-odstotno vsebnostjo vlage.
            
         
               (4)
            
            
               Iz pred kratkim predloženih informacij je razvidno, da lahko v mokro hrano za hišne živali iz premaza pločevinke preide več kot 2,5 mg/kg melamina pri krmi z 12-odstotno vsebnostjo vlage, vrednost v mokri hrani za hišne živali pa je nižja od mejne vrednosti specifične migracije 2,5 mg/kg. Glede na razvoj znanstvenega in tehničnega znanja je primerno, da se določi mejna vrednost 2,5 mg/kg melamina za konzervirano mokro hrano za hišne živali, „kakršna se prodaja“, kar je v skladu s tem, kar je predvideno za konzervirano hrano.
            
         
               (5)
            
            
               Direktivo 2002/32/ES bi zato bilo treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
            
         SPREJELA NASLEDNJO UREDBO:
   Člen 1
   Priloga I k Direktivi 2002/32/ES se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. februarja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 140, 30.5.2002, str. 10.
   
      (2)  Odbor EFSA za onesnaževala v prehranski verigi (CONTAM) in Odbor EFSA za snovi v stiku z živili, encime, arome in pomožna tehnološka sredstva (CEF); Znanstveno mnenje o melaminu v živilih in krmi. EFSA Journal 2010; 8(4):1573. [145 str.]. doi:10.2903/j.efsa.2010.1573. Na voljo na spletu: http://www.efsa.europa.eu/en/scdocs/doc/1573.pdf.
   
      (3)  UL L 12, 15.1.2011, str. 1.
   
      (4)  UL L 328, 10.12.2011, str. 22.
   
      (5)  Poročilo triintridesete seje Skupnega programa FAO/SZO za prehranske standarde, Komisija za Codex Alimentarius, Ženeva, Švica, 5.–9. julij 2010 (ALINORM 10/33/REP).
   
      PRILOGA
      Vrstica 7 oddelka I Priloge I k Direktivi 2002/32/ES se nadomesti z naslednjim:
      
         
                     Nezaželene snovi
                  
                  
                     Proizvodi, namenjeni prehrani živali
                  
                  
                     Najvišja vsebnost v mg/kg (ppm) pri krmi z 12-odstotno vsebnostjo vlage
                  
               
                     
                                 „7.
                              
                              
                                 Melamin (9)
                              
                           
                  
                     Krma,
                  
                  
                     2,5
                  
               
                     razen:
                  
                  
                      
                  
               
                     
                                 —
                              
                              
                                 konzervirane hrane za hišne živali,
                              
                           
                  
                     2,5 (1)
                     
                  
               
                     
                                 —
                              
                              
                                 naslednjih krmnih dodatkov:
                              
                           
                  
                      
                  
               
                     
                                 - -
                              
                              
                                 gvanidin ocetne kisline,
                              
                           
                  
                     —
                  
               
                     
                                 - -
                              
                              
                                 sečnine,
                              
                           
                  
                     —
                  
               
                     
                                 - -
                              
                              
                                 biureta.
                              
                           
                  
                     —
                  
               
      
         (1)  Mejna vrednost se uporablja za konzervirano hrano za hišne živali, kakršna se prodaja.“